ಸಿಹಿ ಕುಂಬಳಕಾಯಿಯ ಕೊದ್ದೆಲ್

ಸಿಹಿ ಕುಂಬಳಕಾಯಿಯ ಕೊದ್ದೆಲ್

ಕೆಂಪು ಕುಂಬಳಕಾಯಿ ಅಥವಾ ಸಿಹಿ ಕುಂಬಳಕಾಯಿ ಜಗತ್ತಿನಾದ್ಯಂತ ಸಿಹಿಯಾದ ತರಕಾರಿ ಎಂದೇ ಪ್ರಸಿದ್ಧವಾಗಿದೆ. ತುಳುನಾಡಿನಲ್ಲಿ, "ಕೊದ್ದೆಲ್" ಎಂದು ಕರೆಯಲ್ಪಡುವ ಒಂದು ಪ್ರಸಿದ್ಧ ಪಾಕವಿಧಾನದಲ್ಲಿ ಈ ತರಕಾರಿ ಪ್ರಮುಖವಾಗಿ ಬಳಸಲಾಗುತ್ತದೆ.
ಇದು ಮೇಲ್ನೋಟಕ್ಕೆ ಸಿಹಿ, ಕಹಿ ಮತ್ತು ಮಸಾಲೆಯ ಪರಿಮಳದ ಜೊತೆಗೆ ಕಟು ಸುವಾಸನೆಯನ್ನು ಹೊಂದಿರುತ್ತದೆ. ಮೃದುವಾಗಿ ರಸಹರಿದು ಬರುವ ಕುಂಬಳಕಾಯಿ ಈ ಎಲ್ಲ ಸುವಾಸನೆಗಳನ್ನು ಹೀರಿಕೊಂಡು, ಅದನ್ನು ಸವಿಯುವಾಗ ಅದ್ಭುತವಾದ ರುಚಿಯನ್ನು ನೀಡುತ್ತದೆ.

ಸಿಹಿ ಕುಂಬಳಕಾಯಿಯ ಕೊದ್ದೆಲ್
ದಕ್ಷಿಣ ಕನ್ನಡ ಜಿಲ್ಲೆಯ ದೇವಸ್ಥಾನಗಳಲ್ಲಿ ನಡೆಯುವ ಅನ್ನದಾನದಲ್ಲಿ ಅಥವಾ ಮದುವೆ ಮುಂಜಿಯಲ್ಲಿ, ಸಿಹಿ ಕುಂಬಳಕಾಯಿಯ ಕೊದ್ದೆಲ್ ಅತಿ ಮುಖ್ಯವಾದ ಭಾಗವಾಗಿದ್ದು, ಈ ಶೈಲಿಯ ಸಾಂಬಾರ್ ಇಲ್ಲದೆ ಊಟ ಪೂರ್ಣವಾಗುವುದಿಲ್ಲ.

ಸಿಹಿ ಕುಂಬಳಕಾಯಿಯ ಕೊದ್ದೆಲ್ ಮಾಡಲು ಬೇಕಾಗುವ ಪದಾರ್ಥಗಳು
1/2 ಕೆಜಿ ಸಿಹಿಕುಂಬಳ ಕಾಯಿ

1/2 ಲೋಟ ತೊಗರಿ ಬೇಳೆ

ರುಚಿಗೆ ಉಪ್ಪು

ರುಚಿಗೆ ಬೆಲ್ಲ

ಕತ್ತರಿಸಿದ ಕೊತ್ತಂಬರಿ ಸೊಪ್ಪು

1/2 ಲೋಟ ತೆಂಗಿನ ತುರಿ

1/2 ಚಮಚ ಕೊತ್ತಂಬರಿ ಬೀಜಗಳು

1/2 ಚಮಚ ಜೀರಿಗೆ

6-7 ಮೆಣಸುಕಾಳುಗಳು

ಸ್ವಲ್ಪ ಹುಣಸೆಹಣ್ಣು

ಮಸಾಲೆಗಾಗಿ
5-6 ಬೈದಗಿ ಒಣ ಕೆಂಪು ಮೆಣಸಿನಕಾಯಿಗಳು

1 1/2 ಚಮಚ ಕೊತ್ತಂಬರಿ ಬೀಜಗಳು 

1 ಚಮಚ ಉದ್ದಿನ ಬೇಳೆ

1 ಚಮಚ ತೊಗರಿಬೇಳೆ 

7-8 ಕರಿಬೇವಿನ ಎಲೆಗಳು

1/4 ಚಮಚ ಮೆಂತ್ಯ ಬೀಜಗಳು

1 ಚಮಚ ಎಣ್ಣೆ

ಮೇಲಿನ ಪದಾರ್ಥಗಳನ್ನು ಕಂದು ಬಂಗಾರದ ಬಣ್ಣ ಬರುವವರೆಗೆ  ಹುರಿಯಿರಿ ಅಷ್ಟರಲ್ಲೇ ಉತ್ತಮ ಪರಿಮಳ ಬರಲು ಪ್ರಾರಂಭವಾಗುತ್ತದೆ. ಆವಾಗ ತಣ್ಣಗಾಗಲು ಪಕ್ಕಕ್ಕೆ ಇರಿಸಿ.

ಒಗ್ಗರಣೆಗೆ
2 ಚಮಚ ಎಣ್ಣೆ
1 ಚಮಚ ಸಾಸಿವೆ
ಕೆಲವು ಕರಿಬೇವಿನ ಎಲೆಗಳು
ಹಿಂಗು / ಇಂಗು ಚಿಟಿಕೆ
ಒಂದು ಕೆಂಪು ಮೆಣಸಿನಕಾಯಿಯನ್ನು ತುಂಡುಗಳಾಗಿ ಕತ್ತರಿಸಿ.

ಸಿಹಿ ಕುಂಬಳಕಾಯಿಯ ಕೊದ್ದೆಲ್ ಮಾಡುವ ವಿಧಾನ
3-4 ಸೀಟಿಗಳಿಗೆ  1 ಲೋಟ ನೀರು ಮತ್ತು 1/2 ಚಮಚ ಅರಿಶಿನ ಪುಡಿಯೊಂದಿಗೆ ತೊಗರಿ ಬೇಳೆಯನ್ನು ಕುದಿಸಿ. ಆ ಬಳಿಕ ಕುಂಬಳಕಾಯಿಯನ್ನು ತೊಳೆದು ತುಂಡುಗಳಾಗಿ ಕತ್ತರಿಸಿ, ಸ್ವಲ್ಪ ನೀರು ಮತ್ತು ಉಪ್ಪಿನೊಂದಿಗೆ  ಬೇಯಿಸಿ. ಹುರಿದ ಮಸಾಲದ ಪದಾರ್ಥಗಳನ್ನು ಮೇಲೆ ತಿಳಿಸಿದ ಕಚ್ಚಾ ಪದಾರ್ಥಗಳೊಂದಿಗೆ ಚೆನ್ನಾಗಿ ರುಬ್ಬಿಕೊಳ್ಳಬೇಕು. ಉತ್ತಮವಾದ ಪೇಸ್ಟ್ ಮಾಡಿ. ಬೇಯಿಸಿದ ಕುಂಬಳಕಾಯಿ ಮತ್ತು ದಾಲ್ ಅನ್ನು ಒಂದು ಪಾತ್ರೆಯಲ್ಲಿ ಹಾಕಿ, ಮಸಾಲಾ ಸೇರಿಸಿ ಮತ್ತು ಕುದಿಯಲು ಬಿಡಿ. ನಿಮ್ಮ ರುಚಿಗೆ ಅನುಗುಣವಾಗಿ ಸ್ಥಿರತೆಯನ್ನು ಹೊಂದಿಸಲು ಬೆಲ್ಲ ಮತ್ತು ನೀರನ್ನು ಸೇರಿಸಿ.ಇದನ್ನು 10 ನಿಮಿಷಗಳ ಕಾಲ ಕುದಿಯಲು ಬಿಡಿ, ಕುದಿದ ನಂತರ ಪಾತ್ರೆಯನ್ನು ಕೆಳಗಿಳಿಸಿ ಮತ್ತು ಮೇಲೆ ತಿಳಿಸಿದ ಪದಾರ್ಥಗಳೊಂದಿಗೆ ಹದಗೊಳಿಸಿ. ಕತ್ತರಿಸಿದ ಕೊತ್ತಂಬರಿ ಸೊಪ್ಪಿನಿಂದ ಅಲಂಕರಿಸಿ. ಅನ್ನದೊಂದಿಗೆ ಬಿಸಿಯಾಗಿ ಬಡಿಸಿ‌ರಿ.

ಔಷಧೀಯ ಗುಣಗಳು
ಸಿಹಿ ಕುಂಬಳಕಾಯಿಯಲ್ಲಿ ಬೀಟಾ ಕ್ಯಾರೋಟಿನ್ ಎಂಬ ಪೋಷಕಾಂಶವಿದ್ದು, ಇದು ಕಣ್ಣುಗಳ ಆರೋಗ್ಯಕ್ಕೆ ಪೂರಕವಾಗಿದೆ. ಈ ಪೋಷಕಾಂಶವೇ ಕುಂಬಳಕಾಯಿಗೆ ಚಿನ್ನದ ಬಣ್ಣ ನೀಡುತ್ತದೆ. ಜೀರ್ಣ ಪ್ರಕ್ರಿಯೆಯು ಈ ಬೀಟಾ ಕ್ಯಾರೋಟಿನ್ ಅನ್ನು ರೆಟಿನಾಲ್ ಎಂಬ ಪೋಷಕಾಂಶವಾಗಿ ಪರಿವರ್ತಿಸುತ್ತದೆ, ಇದು ವಿಟಮಿನ್ ಎ ಆಗಿದ್ದು ಕಣ್ಣಿಗೆ ಅತ್ಯಂತ ಉಪಯುಕ್ತವಾಗಿದೆ.
ಸಿಹಿ ಕುಂಬಳಕಾಯಿ ಬೀಜಗಳಲ್ಲಿ ಸಮೃದ್ಧ ಪೋಷಕಾಂಶಗಳು ಮತ್ತು ಉತ್ಕರ್ಷಣ ನಿರೋಧಕಗಳಿದ್ದು, ಇವು ಕ್ಯಾನ್ಸರ್‌ನಿಂದ ರಕ್ಷಣೆ ನೀಡಲು ಸಹಾಯಕವಾಗುತ್ತವೆ. ಕುಂಬಳಕಾಯಿ ಬೀಜಗಳು ಚಯಾಪಚಯವನ್ನು ಸುಧಾರಿಸುವುದರ ಜೊತೆಗೆ, ರಕ್ತದಲ್ಲಿನ ಸಕ್ಕರೆಯ ಮಟ್ಟ, ರಕ್ತದೊತ್ತಡ ಮತ್ತು ಕೊಲೆಸ್ಟ್ರಾಲ್ ಅನ್ನು ಸಮತೋಲನದಲ್ಲಿ ಇಡುವಲ್ಲಿ ಸಹಕಾರಿಯಾಗಿವೆ. ಇದರಿಂದ, ಚಯಾಪಚಯವು ನಿರ್ವಿಘ್ನವಾಗಿ ಮತ್ತು ಪರಿಣಾಮಕಾರಿಯಾಗಿ ಕಾರ್ಯನಿರ್ವಹಿಸಲು ಅಗತ್ಯವಾದ ಸಬಲತೆ ಸಿಗುತ್ತದೆ.
ಕುಂಬಳಕಾಯಿಯಲ್ಲಿ ಪೊಟ್ಯಾಶಿಯಂ ಮತ್ತು ಕರಗುವ ನಾರಿನ ಉತ್ತಮ ಪ್ರಮಾಣವಿದ್ದು, ಪೊಟ್ಯಾಶಿಯಂ ಹೃದಯದ ಆರೋಗ್ಯಕರ ಕಾರ್ಯನಿರ್ವಹಣೆಗೆ ಮುಖ್ಯ ಪೋಷಕಾಂಶವಾಗಿದೆ. ಒಣಗಿಸಿದ ಕುಂಬಳಕಾಯಿ ಬೀಜಗಳಲ್ಲಿ ಒಮೆಗಾ-3 ಕೊಬ್ಬಿನ ತೈಲವಿದ್ದು, ಇದೂ ಹೃದಯಕ್ಕೆ ಪೂರಕವಾಗಿದೆ. ಈ ಪೋಷಕಾಂಶಗಳು ಮೆದುಳಿನ ಚುರುಕುತನವನ್ನು ಹೆಚ್ಚಿಸುವಲ್ಲಿ ಸಹ ಸಹಕಾರಿ. ಈ ಬೀಜಗಳಲ್ಲಿ ಕಬ್ಬಿಣ ಮತ್ತು ಪ್ರೋಟೀನುಗಳು ಸಮೃದ್ಧವಾಗಿದ್ದು, ಒಟ್ಟಾರೆಯಾಗಿ ಆರೋಗ್ಯಕ್ಕೆ ಬಹಳ ಪ್ರಯೋಜನಕರವಾಗಿವೆ. ಅಲ್ಲದೆ, ರಕ್ತದಲ್ಲಿನ ಸಕ್ಕರೆಯ ಮಟ್ಟವನ್ನು ನಿಯಂತ್ರಿಸಲು ಯತ್ನಿಸುತ್ತಿರುವವರಿಗೆ ಕುಂಬಳಕಾಯಿ ಬೀಜಗಳು ಸಹಕಾರಿಯಾಗುತ್ತವೆ.

ಉಲ್ಲೇಖಗಳು

ವರ್ಗ:ತುಳುನಾಡಿನ ಸಂಸ್ಕೃತಿ
ವರ್ಗ:ಆಹಾರ ಪದಾರ್ಥಗಳು
ವರ್ಗ:ಅಡಿಗೆಯ ವಿಧಾನ
ವರ್ಗ:ಆಹಾರ
ವರ್ಗ:ತುಳು ನಾಡು
ವರ್ಗ:ಖಾದ್ಯ
ವರ್ಗ:ಖಾದ್ಯ, ತಿನಿಸು
ವರ್ಗ:ತುಳುವರ ಆಟಿ ತಿಂಗಳು